JohanHeinsen/ENO huggingface dataset:
Lolland-Falsters Stifts-Tidende, 1829-09-08
Det franske Videnskabsacademi er for kort siden meddeelt følgende mærkelige Kjendsgierning: Der var bragt en Hr. Portal et dødfødt Barn, som havde lagt nogen Tid paa hans anatomiske Værelse. J det han vilde begynde at sønderlemme det, opstod den lykkelige Tanke hos ham, at aande Barnet nogle Gange i Munden, Dette foranledigede, at efter 2 a 3 Minuter vendte Varmen tilbage, Blodets Omløb mærkedes, Hjertet slog og Liget forvandledes til et livfuldt Barn, som Hr. Portal sendte tilbage til dets Forældre. Banken i Berlin har faaet nogle Sække med tyrkiske Penge, der, formodentlig som Krigsbytte, ere solgte Paa denne Mynts ene Side sees Sultanens Navnetræk og paa den anden en tyrkisk, ganske ulæselig Jndskrivt.
Lolland-Falsters Stifts-Tidende, 1829-09-08
Fuldendelsen af Jsaakskirken i Petersborg bliver nu fortsat af Keiser Nicolaus. Peter den Første lagde Grundstenen 1710. Denne Kirke er af Marmor. Dens Kuppel er 307 Fod høi. Jndvendig har samme Kirke 180 Søiler med Capitaler og Basis af Bronce. Nu presses i England Træ saaledes sammen, at det kun beholder Halvdelen af dets Størrelse. Det faaer ved denne Behandling samme Tyngde og Fasthed som Metallet, hvorfor Som af saadant Træ bruges ved Skibsbygning.
Lolland-Falsters Stifts-Tidende, 1829-09-08
Efter Hr. Ciriacus Angivelse er det europæiske Tyrk befolket med 2,000,000 Tyrker, 3,000,000 Grækere, 1,800,000 Servier, 1,500,000 Bulgarer og ligesaa mange Moldauer og Wallacher, i Alt 9,800,000 Sjæle.
Lolland-Falsters Stifts-Tidende, 1829-09-08
Fra Hernssand er berettet, at Lynilden slog ned hos en Huusmand i Wamsis i Wibyggeraa Sogn og splintrede Sengen, i hvilken Manden laae med sin Kone, samt rev Dynen tilligemed Konens Linned i Stykker, og dog ingen anden Skade anrettede, end at Huden paa Kroppen blev svedet paa adskillige Steder.
Lolland-Falsters Stifts-Tidende, 1829-09-08
Den 16de f. M. opkom, under en overmaade heftig Storm, Jld i Taarnbygningen af den i Stokholm værende tydske Kirke. Det var en Lykke, at dette indtraf om Eftermiddagen, og at Røgen faaes saa tidlig, at Sprøiter og Vand i en Hast kunde bringes frem; thi var det hændt om Natten, vilde maaskee en stor Deel af Staden være lagt i Aske. Gnisterne fra Skorstenen af et nærbeliggende Huus havde antænt nogle Bjælker, i Taarnet, og dette foraarsagede Jlden, som efter 2 Timers Arbeide slukkedes.
Lolland-Falsters Stifts-Tidende, 1829-09-08
Jndenlandsk. Hans Majestæt Kongen har ved allerhøieste Resolution af 25de August d. A. benaadet Fabrkeuren ved Sabelsabrikken paa Frederiksværk, Andreas Westergreen, med Dannebrogsmændenes Hæderstegn. - Fabrikeur Westergreen er en Svensker af Fødsel, og forestod, forinden sin Ankomst til Frederiksværk, som var i Begyndelsen af Aaret 1800, det dengang Brukseieren Hallenereutz tilhørende Wedevaagsværk i Sverrig, hvor adskillige fine Jernarbeider under hans Bestyrelse bleve forfærdigede. Fra den ved ham paa Frederiksværk anlagte Vaabenfabrik leveredes snart saa fortrinlige Arbeider, at det 1802 behagede Hans Majestæt høisalig Kong Christian den 7de, som Belønning for hans Bestræbelser, at bevilge ham Guldmedaillen "Fortjent." Fabricationen af Sabler, fine Knive og fine Staalarbeider – som ei fandt Sted ved WedevaagsVærket – er af Westergreen først indført her i Landet, og denne Jndustrigreen har han bragt til en saadan Fuldkommenhed, at Værkets Sabel- og Kniv fabrik nu kan taale Sammenligning med de bedste udenfor Danmark, ligesom han tillige ved Fabrikken har oplært saamange Arbeidere, at dens Personale, der i Begyndelsen alle vare Svenskere, nu, paa meget Faa nær, ere Jndfødte. (Kbh.)
Lolland-Falsters Stifts-Tidende, 1829-09-08
Ved Deres Majestæters, de høie Formæledes og øvrige kongelige Herskabers Ankomst til Skuespilhuset den 1ste September, saavelsom ved Høisammes Bortkjørsel derfra, udførte et over Portalen til Jndkjørselen placeret militairt Musikcorps Nationalmelodier. Det behagede Hendes Majestæt Dronningen at tage bort efter Slutningen af Stykkets anden Act; hvorimod Hans Majestæt og de øvrige høikongelige Herskaber bivaanede Opførelsen saavel af hele Stykket som af det efter samme givne Divertissement, ved hvis Slutning det i Skuespilhuset forsamlede Publicum atter ved et flere Gange gjentaget enthusiastisk Jubelraab tolkede sin Deeltagelse i Dagens Fest og sin Hengivenhed for det elskede Kongehuus. - Hr. August Bournonville optraadte under den til Stykkets 2den Act hørende Dands i en pas de deur med Md. Kreetzner (forrige Jfr. Møller) og tildrog sig her ved sin gratiense Dands og sin smagfuldt uddannede Kunstfærdighed en Opmærksomhed, som han i en ikke ringere Grad vidste at vedligeholde ved sin Udførelse af Zephyrs Parti i det af ham componerede Divertissement: Gratiernes Hylding. Vort Balletpersonale, der ved Hr. Bournonvilles Nærværelse vil erholde en forøget Anledning til at øve og uddanne sine Kræfter, viste sig denne Aften særdeles fordeelagtigt; især udmærkede M. Kreetzners og Hr. Larchers Dands sig ved Smag og Færdighed. (S. Bl.) Violinisten Hr. J. Nagel, Elev af Mayseder og Paganini, agtede i Søndags at give en Concert paa det kongelige Theater. Denne unge Violinist, der i sit Spil skal forene en overordentlig Færdighed med den største Reenhed og megen Smag, udfører blandt Andet Paganinis bekiendte Kunststykke, at lade den ene Stræng paa Violinen springe efter den anden og til Slutningen ikkun spille paa een eneste. Ligeledes skulle hans Flageolet-Toner paa Violinen komme denne berømte Mesters temmelig nær. (S. Bl.)
Lolland-Falsters Stifts-Tidende, 1829-09-08
Blandt afdøde Professor Nyerups efterladte Papirer har man ogsaa fundet en udsigt over hans Liv og Levnet, forfattet af ham selv og bestemt til at udgives i Trykken. Han har der leveret hvad han kalder en "Aar- og Dagbog paa sin Reise igjennem Livet, – en Fremstilling af sit Livs vigtigste Momenter, saavel fra Barndoms- og Ungdomsaarene som i Særdeleshed fra sin i den modnere Alder begyndte og igjennem et halvt Aarhundrede fortsatte literaire Virksomhed, hvortil saa mange mærkelige Optrin knyttede sig, Alt med den ham egne Sandhedskjærlighed og i hans sædvanlige levende og naive Maneer. - Det vil sikkert interessere den Hedengangnes talrige Venner at erfare, at denne Autobiographie nu vil blive udgivet af hans Svigersøn, Hr. Provst Strøm i Kregome. Bogen vil blive 10 a 12 Ark stor, dens Titel bliver: Professor Rasmus Nyerups Levnetsløb, beskrevet af ham selv, og den vil maaskee, foruden Levnetsløbet, komme til at indeholde nogle af hans bedste poetiske Arbeider. Det muelige Overskud tilfalder Nyerups ugivte Datter. Hr. Provst Strøm indbyder til Subscription (Prisen. 8 s. pr. Ark), og Planer blive at erholde hos Hr. Univ. Boghandler Reitzel. (S. Bl.)
Lolland-Falsters Stifts-Tidende, 1829-09-08
Afdøde Etatsraad Weinwich, Bibliothecar ved det kongl. Haandbibliothek, efterlod sig en god Samling af Bøger, Kaarter, Kobbere, a. &c. Ved en Auction, som den 5te October næstkommende, og følgende Dage, vorder afholdt i Gaarden No. 173 i Bredgaden, skal en Deel af disse hans Efterladenskaber bortsælges, og vi ville her udtegne nogle af de Sager, der især fortjene Opmærksomhed. 1. En Deel Manuscripter; deriblandt: Forskjellige Collectanea af den berømte Naturkyndige Otto Fr. Müller, meest om Jnsecterne; - Weinwichs Manuscripter og Collectanea, meest henhørende til Kunsthistorien, især den Danske; - Collectanea angaaende danske Monumenter o. s. v. - 2. Bøger; deriblandt den høist sjeldne parisiske Udgave 1514 af Saxo, med en Deel tilskrevne Anmærkninger; – O. F. Müllers naturhistoriske Skrivter med skrevne Vedtegnelser, af Forfatteren. – 3. Nogle Land- og Søkaarter. 4. Nogle Musicalier. H. Nogle Kobberværker og Kobbere. - 6. Fire Basreliefer i Elfenbeen. – 7. Nogle indiske Jdoler, og forskjellige andre Ting. Cataloger faaes baade paa Auctionsstedet, og i Klædeboderne No. 7.
Lolland-Falsters Stifts-Tidende, 1829-09-08
Under 28de August er allernaadigst udfærdiget Jnstruction, hvorefter Notarius publicus i Kjøbenhavn sig i sit Embede allerunderdanigst har at rette og forholde.
Lolland-Falsters Stifts-Tidende, 1829-09-08
Den 25de August er Sognepræst for Taars Menighed paa Lolland, A. W. Glahn, allernaadigst beskikket til Sognepræst for Veggerløv Menighed paa Falster.
Lolland-Falsters Stifts-Tidende, 1829-09-08
Ledige Embeder. under det danske Cancelli. Lille Lyndby og Ølsted Sognekald i Sjællands Stift, 350 Rbdlr.
Lolland-Falsters Stifts-Tidende, 1829-09-08
Følge allerhøieste Resolution er Præstetienden af Ølsted, Grimstrup og Upperup Byers 103 Tdr. 4 Skpr. 2 Fdkr. Hartkorn henlagt til Amtsprovsternes Lønningsfond. Allesøe og Næsbyhovedsbroby Sognekald i Fyens Stift, 200 Rbdlr. - Skifteforvalter- og Skifteskriver Embedet i Frederiksted paa St. Croix. - Et Copiist Embede i Justitscontoiret under den kongelige LandsOver- samt Hof- og Stadsret. – Et Copiist-Embede i Underfogdens Contoir under samme Ret.
Lolland-Falsters Stifts-Tidende, 1829-09-08
under Generaltoldkammeret og CommerceCollegiet: Et Consumtionsskriver- og Casserer-Embede ved Maleværket i Kjøbenhavn. For Oppebørslerne stilles Sikkerhed, til Beløb 3,000 Rbdlr.
Lolland-Falsters Stifts-Tidende, 1829-09-08
Kjøbenhavns Børs-Cours, den 4de September. Hamburg 2 M. – a vista 207. Species 209. Specier solgtes til 12 Mk. 8 1/2 s. - Bank-Disconto 4 Proc. Norske Speciessedler pr. 100 Spec. 148 a 149 1/2 Rbd. Sedl. - Svenske Sedler pr. Rd. Rigsgjeld 51 Rbs. Tegn. - 4 Proc. kgl. Oblig. (u. R.) 89 1/2 a 90 Rbd. Sedl. Dito Dito 86 1/2 a 87 i Banco. - Nationalbank Oblig. (af Laanet 4de Febr. 1820) 102 1/2 Rbd. r. S. Dito Dito 107 1/4 i Sedl. – 4 Proc. uopsigelige Rigsb.Oblig., Renter pr. 6te Jan., 100 a 100 1/2 Rbd. r. S. 6 Proc. norsk Laan ved Hambro & Søn 105 i Banco. 4 Proc. ny norske Obligat. ved Dito, lydende paa r. S., 97 1/2 r. S. 4 Proc. Dito Dito 97 1/2 i Banco. 4 Proc. uopsigel. norske Statsobligationer 61 a 61 1/2 Rdlr. Banco. 3 Proc. ny danske Obligationer 66 1/4 L. Sterl.
Lolland-Falsters Stifts-Tidende, 1829-09-08
Bekjendtgjørelser. Med den inderligste Bedrøvelse maa jeg bekjendtgjøre, at min eiegode Mand, Malermester Sven Erik Han strom, hengik til et bedre Liv Søndag Morgen den 6te September 1829, 41 Aar gammel.
Lolland-Falsters Stifts-Tidende, 1829-09-08
Til Efterretning for bemeldte min sal. Mands mange Velyndere bekjendtgjøres endvidere, at jeg, der lader alle Slags Malerarbeider udføre ved en duelig Svend fremdeles, ligesom forhen den Afdøde, skal bestræbe mig for at vinde Enhvers Tilfredshed. Saxkjøbing, den 6te September 1829. Johanne Marie sal. Hanstrøm, født Bønnelycke.
Lolland-Falsters Stifts-Tidende, 1829-09-08
At det behagede det alvise Forsyn ved en blid og rolig Død at bortkalde min elskede Mand, Jens Jochumsen Smith, i sit 61de Aar, Fredagen den 4de September, Kl. 9 om Aftenen, bekjendtgjøres sørgeligst for Familie og Venner. Ved sin utrættelige Flid vandt han Medmenneskers Agtelse og reiste sig et varigt Mindei sine Børns og sin Enkes Hjerter. Maglemmer, den 6te September 1829. Sophie Elisabeth salig Smith, fød Lytzen.
Lolland-Falsters Stifts-Tidende, 1829-09-08
Capital, som anbydes. 906 Rbdlr. Sølv og 4,722 Rbdlr. 38 Skill. Sedler og Tegn, Umyndiges Midler under Feis Birks Overformynderi, kan imod anordningsmæssig Sikkerhed strax erholdes til Laans, naar man derom henvender sig til Undertegnede. Feis, den 1ste September 1829. Petersen.
Lolland-Falsters Stifts-Tidende, 1829-09-08
Tilkjøbs.
Lolland-Falsters Stifts-Tidende, 1829-09-08
Moderne og gode, saavel 8te Dags som 24 Timers Taffeluhre, der slaaer og repeterer, samt forskjellige Sorter Lommeuhre, hvoriblandt extra gode Sølvrepeteeruhre, saaog af de saakaldte Schwartzwalder Stueuhre ere at bekomme til billige Priser hos Uhrmager Lange i Mariebo.
Lolland-Falsters Stifts-Tidende, 1829-09-08
Schous Udtog af Forordninger, nyeste Udgave, Nørregaard System, samt de Dele af Hurtigkarl System, som ere udkomne, ere henlagde til Salg paa Gammelgaard, hvor der kan træffes Aftale med Hr. Forvalter Galle.
Lolland-Falsters Stifts-Tidende, 1829-09-08
Tjeneste ledig. En dannet Jomfrue, af honnet Familie, kan til førstkommende 1ste November erholde Condition som Huusjomfrue. Billetter, mærkede H. J., bedes aflagte paa Addressecontoiret.
Lolland-Falsters Stifts-Tidende, 1829-09-08
Ved Tallotteriets 1184 Trækning i Altona udkom: No. 20. 68. 26. 52. 47.
Lolland-Falsters Stifts-Tidende, 1829-09-11
Lollands og Falsters Stifts Kongelig alene privilegerede. Addressecontoirv-Efterretninger. Da Raad. Treogtyvende Aargang. Nummer 72. udgives tvende Gange ugentlig fra C. C. Schultz's Enkes Bogtrykkerie. Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1829-09-11
Udenlandsk. Russisk-tyrkiske Anliggender. Den senest modtagne Post fra Udlandet har intet paalideligt Nyt medbragt angaaende Grev Diebitsch-Sabalcanskis videre Operationer, og der er heller ikke indløbet Bekræftelse paa, at Sultanen formelig har tiltraadt Tractaten betræffende Grækenland. J Følge Skrivelse fra Constantinopel af 11te August, var Sultanen den 9de f. M. atter dragen med Prophetens Fane fra Terapia til Leiren ved Ramis-Tschiftlik, hvor en stærk Hær skal samles. 12,000 Mand vare allerede i Leiren. Samme Tid vare alle Muselmænd opfordrede til at stille sig i Opbudshæren. Divans-Forhandlingerne vare meget hyppige, Courerer ankom samt afgik fra og til alle Kanter. J denne Skrivelse yttredes dog Haab om, at Storherren maa blive nødt til at give efter for Omstændighedernes Magt og Muselmændenes Fredsønske. Tyrkernes Utilfredshed tiltager, og der er paa forskjellige Steder i Constantinopel allerede lagt Jld. Foranlediget heraf er udkommet et Firman, efter hvilket een Mand i ethvert Huus skal holde Vagt hele Natten og Kar med Vand staae i Beredskab. - Portens eneste Trøst er Haabet paa de tildeels atter oprettede Venskabsforhold med England og Frankrig, uagtet der endnu turde opstaae store Vanskeligheder ved de fremtidige Underhandlinger. Der næres ogsaa Haab om, at den preussiske General Muffling, som til Reis-Effendi skal have afgivet en Declaration fra det preussiske Hof, vil medvirke til Fredens Gjenoprettelse. - J en anden Skrivelse af samme Dato fra Constantinopel hedder det derimod blandt Andet, at Sultanen ikke alene har antaget Tractaten af 6te Juli og Protocollen af 22de Marts, men endog tilstaaet det russiske Flag fri Fart Fredagen den 11 September 1829. igjennem Bosphoros, samt derhos forsikkret, at ville indgaae i Fredsunderhandlinger paa Conventionen af Akjermann, kun med den Forbeholdenhed, at Underhandlingerne maatte finde Sted i selve Constantinopel. Man bør saaledes om Alt dette oppebie de, rimeligviis snart, ad officiel Vei indløbende Efterretninger. – Efter Globe skal dog Hertugen af Wellington (Englands Førsteminister) have yttret: "Vil Sultanen være egensindig, maa han taale Følgerne af sin Haardnakkenhed.
Lolland-Falsters Stifts-Tidende, 1829-09-11
Den 17de August sagdes i Odessa, at Grev Pahlen var afgaaet derfra til Burgas til en Conferents med der ventede tyrkiske Commissairer. – Breve fra Sophia tale om, at Storvezieren har fra Schumla gjort General Krasovski Capitulations-Tilbud, men som ikke ere blevne antagne. – Den 6te August sønderede et russisk Dampskib Farvandet ved Jndløbet til Bosphoros. Kystbatterierne fyrede og Dampskibet svarede. Af en Meddelelse fra en europæisk Officier ved det tyrkiske Artilleri overbevises Man tilfulde om, hvor liden Mandstugt der hersker endog i den Deel af den tyrkiske Hær, som kaldes disciplineret. Corpset, i hvilket denne Officier tjente, blev, som det bedst disciplinerede i hele den tyrkiske Hær, stillet foran, for at beskytte Hovedstaden; men uden Fægtning opløste det sig, saasnart der modtoges Efterretning om Tyrkehærens Nederlag. Soldaterne plyndrede endog Officiererne, af hvilke flere maatte forlade Landet, uden at medtage andet end Livet. Det engelske Blad Courier for 26de August, som har meddeelt denne Efterretning, har derhos gjort følgende bemærkning: "At Freden vil blive foreskreven i Constantinopel, eller der, hvor denne Stad har været, er nu vist, at denne Fred vil lyde forskjelligt fra Akjermann-Tractaten, kunne vi ligeledes forsikkre, men at Europas Rolighed vil blive forstyrret ved Begivenhederne i Østen, Krigens Elendighed overføres paa de civiliserede Nationer, er en Forudseelse, som vi ikke besidde, og som, efter vor Mening, ikke er at befrygte." (Mærk Wellingtons her oventil anførte Yttring).
Lolland-Falsters Stifts-Tidende, 1829-09-11
Efter de nyeste Efterretninger stode Russerne i Asien, paa Halveien imellem Erzerum og Trapezunt, og de i disse Egne liggende Kobberminer vare occuperede af dem. Personer, som kjende Egnen, paastaae dog, at den sidste Halvdeel af denne Vei vil frembyde flere Hindringer end den første. Disse Efterretninger ere indløbne til Constantinopel i de første Dage af August ved en Tartar, som tillige berettede, at Trapezunt atter var bleven haardt trængt, i det en Afdeling af den russiske Flaade paa 14 Seilere havde bombarderet Staden. Der skulle endog være kastede over 12,000 Kugler ind i den. Samme Tid landsattes 1,500 Mand; men som med et Tab af 500 Mand skulle være blevne nødte til, atter at indskibe sig. Flotillen afseilede derpaa imod Østen.
Lolland-Falsters Stifts-Tidende, 1829-09-11
General Grev Paskewitsch-Eriwanski har udstædt en Dagsbefaling, hvori han paa en saare skjøn Maade takker de under hans Befaling staaende Tropper for deres Mandhaftighed, og gjør dem opmærsomme paa det Meget, de have udrettet.
Lolland-Falsters Stifts-Tidende, 1829-09-11
Portugal. Tvistighederne imellem Don Miguels og hans Moders Partier ere ikke endnu hævede, og Tilstanden i det portugisiske Rige er lige saa mislig som forhen. Politi=Jntendant Barrata - bekjendt af sin Grusomhed – er vel efter en fremmed Magts Jndflydelse afskediget, men den i hans Sted beskikkede Jntendant Veiga, der er en meget retsindig Mand, har ikke formaaet at udrette Noget. Saaledes givet til Priis for Anarchiet, foranledigede han en Forordning opsat, efter hvilken Enhver, der modsatte sig hans Befalinger, især de, som fornærmede de løsladte Fanger, strax skulde arresteres. Don Miguel havde antaget dette Forslag; men Enkedronningen, som stedse har et vaagent Øie med Regjeringens Foretagender, tilstillede Politi=Intendanten, et Brev, hvori hun tilkjendegav ham, at han, hvis Forordningen udkom, paadrog sig hendes Unaade og maatte frygte for hendes Vrede. Da D. Miguel blev underrettet herom, befalede han, at hans Moders Ordre maatte efterleves. Som Følge heraf vansmægte de Arresterede endnu i Fængslerne og Dronningens Parti triumpherer.
Lolland-Falsters Stifts-Tidende, 1829-09-11
Den miguellistiske Flaade landsatte den 11te August 1,000 Mand ved Praya paa Terceira. Disse bemægtigede sig strax et Fort; men de bleve, efter en haardnakket Fægtning, saa aldeles slagne af Besætningen (kun 4000 Mand) fra de derværende Batterier og Skandser, at 520 Simple og 14 Officierer, hvoriblandt 2 Oberst lieutenanter, faldt i Fangenskab. Oberstlieutenanterne Ageredo og Doutel, Major da Costa, samt en Deel Folk bleve paa Pladsen. Resten flygtede til Skibene. Disse kappede Anker om Natten og stak i Søen, naar undtages 4 Kanonbaade, som bleve tagne, og 5, som ødelagtes.
Lolland-Falsters Stifts-Tidende, 1829-09-11
Frankrig. Jngen kan gjøre sig noget Begreb om den Mængde Mennesker, der allerede tidlig om Morgenen den 27de August beleirede Tribunalet i Paris, for at høre Proces-Forhandlingerne imod Journal des Debats. Kl. 8 var Forsamlingen saa talrig, at Advocaterne og andre til Tribunalet hørende Personer ikke kunde naae Døren. Da denne aabnedes styrtede Mængden ind, og der opstod saadan Strid om Pladser, at et halvt Compagni Gensdarmer maatte træde til og bruge haandgribelige Demonstrationer. Endelig aabnedes Sessionen og Hr. Bertin den ældre, en ærværdig Olding med graa Haar, (den Anklagede) fremstod. Han erklærede at være Forfatter til den Artikel, hvis Jndhold skulde undersøges. Generalfiskalen tog derpaa til Orde; men da han talede om, at Kongen troede at burde forandre sit Ministerium og kaldte til Raadgivere, Mænd, hvis Troskab og Hengivenhed han kjendte, opstod der stor Larm i Salen og han var nødt til at standse. Først da Præsidenten paabød Tavshed, vendte Roligheden tilbage. Efter at Generalfiskalen havde sluttet sin Tale, fremstod den Anklagedes Defensor. Da denne ogsaa var færdig, traadte Retten til Side, for at votere i Sagen. Efter halvanden Times Forløb blev oplæst følgende Dom: "Ministrenes Udnævnelse af Hs. Maj. Kongen er en af hans constitutionelle Authoritets Handlinger. Redacteuren af Journal des Debats har, ved at angribe saadan Udnævnelse, tillige angrebet Hs. Majestæts constitutionelle Authoritet, og Udtrykkene i den paaklagede Artikel indeholde desuden Fornærmelser imod Kongens Person og Forhaanelser imod den kongelige Værdighed; thi dømmes Redacteuren Bertin til sex Maaneders Fængsel og en Mulct af 500 Franker." Bertin vil appellere.
Lolland-Falsters Stifts-Tidende, 1829-09-11
Jndenlandsk. Jndeværende fugtige Sommer og yderst vanskelige Høst har foraarsaget, at meget Korn er høstet fugtigt, og Veiret synes endnu i nogen Tid at blive ustadigt.
Lolland-Falsters Stifts-Tidende, 1829-09-11
J denne Anledning vil vist følgende Uddrag af det kgl. danske Cancellies af 19de April 1800 udgivne Anviisning for Almuen til at forekomme Sygdomme af fugtige Kornvarers Brug til Brød, ikke være uden Jnteresse. J Laden skal man skaffe saamegen Trækvind, som muligt: den tærskede Sæd maa nøie renses fra al Ureenlighed, især Brandkorn og Svingel eller Klinte, og derefter lægges, tyndt udspredt, paa et Loft, at den kan tørres godt igjennem af Luften. Er man nødt til, snart at bruge vaad eller ei ganske moden indhøstet Rug, maa den tørres, helst i en Bagerovn, inden den males. Saadan Rug maa males finere end ellers. Melet, som ikke bruges strax, maa gjemmes paa et tørt Sted, da det ellers bliver oret, ja det holdes endog for godt, at tørre det noget paa en Kølle eller Ovn inden det bages. Naar Man vil lægge Deig af saadant Meel, skal Man tage mindre Vand end til andet Meel; men derimod god skarp Suurdeig, og noget meer end ellers. Ogsaa bør Man tage dobbelt saameget Salt som ellers, paa hver Skjeppe Meel en god Haandfuld. Man kan og i det Vand, der bruges til Degen, medens det varmes, hænge en Pose med Bøgeaske, en god Haandfuld for hver Skjeppe Meel, og naar Vandet skal bruges tage Posen bort og hælde noget Brændeviin i Vandet. At ælte Kummen i Deigen gjør den ogsaa sund, samt mindre opblæsende. Efter at Degen er lagt, maa den være længer tildækket end ellers, for godt at raskes. Naar Deigen derpaa skal æltes op igien, maa der bruges ret tørt Meel og levnes den Tid til at løfte sig. Brødenne maa ikke slaaes store eller tykke op. Med Ovnens Hede maa bruges megen Forsigtighed. Dens Hede prøves bedst ved at lægge en Haandfuld Meel i Mundingen; bliver det strax sort, er Ovnen for heed; bliver det ved at være hvidt, er den ei varm nok; bliver det bruunt, da er den tilpas varm. Det bagte Brød bør være 2 a 3 Dage gammelt inden Man spiser af det. Hvo som maa spise Brød af maadeligt hostet Korn, bør helst dertil nyde Flesk og deslige fede Ting; i lige Maade Mælkemad og alle Slags Havesager, især Løg. Øllet i de Huusholdninger, hvor saadant Korn maa bruges, skal være godt kogt og gjæret, samt noget humlestærkere end ellers. Friskt Øl, eller saadant, som har kastet sig, eller er blevet syrligt, bør ei nydes derved. – De første onde Virkninger, som vise sig af saadant fordærvet Korn, ere Qvalme, Brækning, Trykken i Underlivet, især under Hjertet, og Hovedsvingel; undertiden Durkløb. Det bedste er, strax at bruge Brækmiddel, saasom Brækviinsteen, i Pulver eller Vand, 1, 2 eller 3 Gran, efter den Syges Alder og Beskaffenhed, og naar man godt har kastet op deraf, da tage 4 Gran Camfer i en Spiseskeefuld Hyllestrup. J et Par Dage derefter maa ei nydes andet end Vandgrød eller Grynsuppe. Skulde de anførte Tilfælde ei hæves ved det første Brækmiddel, da kan dette gientages to Dage derefter, og synes Tilstanden alvorlig, da maa søges til Districtets Læge.
Lolland-Falsters Stifts-Tidende, 1829-09-11
Det har allernaadigst behaget Hans Majestæt Kongen, at tildeele Hr. Professor Heiberg en Gulddaase, og Hr. Jnstructeur Nielsen et Gulduhr, for den af hiin forfattede, og af denne fremsagte, Prolog ved Theatrets Fest i Anledning af den høie Formæling.